Dodatok č. 1

**k Rokovaciemu poriadku Vedeckej rady**

**Prešovskej univerzity v Prešove**

Rokovací poriadok Vedeckej rady Prešovskej univerzity v Prešove sa mení a dopĺňa takto:

# Čl. 1

1. V čl. 2 ods. 3 písm. m) sa vypúšťajú slová „podľa § 78 zákona profesorom starším ako 65 rokov“.
2. V čl. 2 sa odsek 3 dopĺňa písmenom r), ktoré znie:

„ r) plní ďalšie úlohy určené vnútornými predpismi univerzity.“.

1. V čl. 2 odsek 5 znie:

„5. Lehota na prípadné opätovné predloženie žiadosti o priznanie titulu profesor je 12 mesiacov od dňa neschválenia návrhu na vymenovanie za profesora vo vedeckej rade univerzity.“

1. V čl. 3 odsek 3 sa slová „prorektor pre vedu a doktorandské štúdium“ nahrádzajú slovami „prorektor pre vedu, umenie a akreditáciu“.
2. V čl. 4 odsek 3 a v čl. 13 odsek 3 sa slová „oddelenie/a pre vedu a doktorandské štúdium“ nahrádzajú slovami „referát/u pre vedu a umenie“.
3. V čl. 10 sa dopĺňa odsek 4, ktorý znie:

„4. V prípade ak je prítomných menej ako dve tretiny všetkých členov vedeckej rady si, pri prerokúvaní návrhu na vymenovanie za profesora, predsedajúci vyžiada stanovisko uchádzača, či súhlasí s jeho prerokovaním. V prípade nesúhlasu uchádzača predseda vedeckej rady návrh stiahne z rokovania a predloží ho na ďalšom najbližšom zasadnutí vedeckej rady.“

# Čl. 2

1. Dodatok č. 1 k Rokovaciemu poriadku Vedeckej rady Prešovskej univerzity v Prešove bol schválený Vedeckou radou Prešovskej univerzity v Prešove dňa 8. apríla 2013.
2. Dodatok nadobúda platnosť a účinnosť dňom schválenia.

V Prešove 8. apríla 2013

 prof. RNDr. René Matlovič, PhD.

 predseda vedeckej rady